Vectorama
Vectoraman ajankohta on keväällä, koulujen loppumista seuraavana viikonloppuna. Tapahtuman kävijöiden keski-ikä on noin 17–19 vuotta, mutta ikähaarukka on laaja, vanhimpien kävijöiden ollessa yli 40-vuotiaita. Vectorama kestää kolme päivää. Vuonna 2014 tapahtumaan osallistui yli 1 000 henkeä, joista konepaikan ostaneita oli 555.
Red Bull -lentopäivä
Suomen ensimmäinen ja toistaiseksi ainoa RedBull Lentopäivä järjestettiin Helsingin Hakaniemessä 24. elokuuta 2008. Suomen ensimmäisen lentopäivän voitti Team Hazard, johon kuuluivat Toni Röyhy, Jarkko Salmi, Ari Vilamaa sekä Petteri Salo. Voittajajoukkue teki päivän pisimmän lennon, jolle kertyi mittaa 16,2 metriä. Lentomatkan lisäksi arvostelussa otetaan huomioon itse lentolaitteen ulkonäkö ja tekniikka sekä joukkueen lavashow. Vuoden 2008 tapahtumaan haki 212 joukkuetta, joista 40 valittiin kilpailuun.